stanford-oval/wikipedia huggingface dataset:
Hettee

| Hettee |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°04′32″N, 25°22′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saajoen valuma-alue (14.27)
Laskuoja:  oja Suojärveen 
Järvinumero:  14.274.1.016
Mittaustietoja
Pinnankorkeus:  145,8 m  
Pituus:  190 m  
Leveys:  120 m  
Rantaviiva:  0,467 km  
Pinta-ala:  1,138 ha  
Saaria:  ei saaria 
 fiHettee 
Hettee  on Keski-Suomessa Jyväskylässä Hoikanpohjan kylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Lammen vedenpinnan korkeus on 145,8 metriä mpy.
Mustanmeren taistelut

Mustanmeren taistelut olivat akselivaltojen laivasto-osastojen ja Neuvostoliiton Mustanmeren laivaston välisiä taisteluita sekä niitä tukevien maajoukkojen toimia Mustallamerellä toisessa maailmansodassa vuosina 1941–1944.
Operaatio Barbarossa yllätti Mustanmeren laivaston kuten neuvostojoukot muuallakin. Akselivaltojen Mustanmeren joukkoihin kuuluivat Romanian ja Bulgarian laivastot sekä Saksan ja Italian laivasto-osastot, jotka kuljetettiin alueelle rautateitse sekä kanavaverkon kautta. Neuvostoliitolla oli selkeä ylivoima pinta-aluksissa, mutta akselivaltojen ilmaylivoima tasoitti sitä ilmahyökkäyksin.
Neuvostoliiton alueen tärkeimmät telakat olivat Nikolajevin telakka Ukrainassa ja Sevastopolin telakka Krimillä, jonka saksalaiset valtasivat 1941. Useita keskeneräisiä aluksia saatiin kuitenkin evakuoitua ennen valtausta Georgiaan, jonne muodostui evakuoiduista aluksista merkittävä tukikohtia kuten Poti. Tukikohtien heikot korjaus- ja huoltomahdollisuudet supistivat merkittävästi laivaston kykyä toimia.
Neuvostolaivasto

Mustanmeren laivastoon kuului 22. kesäkuuta 1941 seuraavat alukset:
| Alustyyppi | Lukumäärä | Huom |
| --- | --- | --- |
| Taistelulaivat | 1 | Parižskaja Kommuna |
| Risteilijät | 5 | Molotov, Vorošilov, Tšervona Ukraina, Krasnyi Krym ja Krasny Kavkaz |
| Laivueenjohtajat | 3 | Leningrad-luokka ja Taškent-luokka |
| Hävittäjät(Moderni) | 11 | 6 tyyppiä 7, 5 tyyppiä 7U |
| Hävittäjät (vanha) | 4 | Novik-luokka |
| Sukellusveneet | 44 |  |

| Saattajat/tykkiveneet | 2 |  |
| Miinanraivaajat ja miinalaivat | 18 |  |
| Moottoritorpedoveneet | 84 |  |
Akselivaltojen laivastot

Romanian kuninkaalliseen laivastoon kuului neljä hävittäjää, kuusi torpedovenettä, kolme sukellusvenettä, viisi pienoistsukellusvenettä, kaksi miinalaivaa ja seitsemän moottoritorpedovenettä.
Turkin ollessa sodassa puolueeton akselivallat eivät kyenneet toimittamaan aluksiaan Bosporinsalmen kautta. Kuitenkin joitakin keveitä aluksia kuljetettiin rautateitse sekä tie- ja kanavaverkon läpi Pohjanmereltä Tonavalle. Näitä olivat muun muassa kuusi 30. sukellusvenelaivueen tyypin IIB -sukellusvenettä, jotka purettiin ja kuljetettiin vuonna 1942 Constanțaan. Saksa kuljetti lisäksi Tonavaa pitkin kymmenen S-venettä ja 23 R-venettä sekä valmisti aseistettuja proomuja valtaamallaan Nikolajevin telakalla.
Italian kuninkaallinen laivasto siirsi Mustallemerelle pienen laivasto-osaston, johon kuului kuusi pienoissukellusvenettä ja laivue moottoritorpedoveneitä. Moottoritorpedovenelaivueen komentajana oli Francesco Mimbelli ja se sijoitettiin Jaltaan.
Operaatiot

Taistelut alkoivat 26. kesäkuuta 1941 Neuvostoliiton pommitettua Constanțan satamaa. Taistelun aikana laivueenjohtaja Moskva upposi osuttuaan miinaan, kun se väisti rannikkotykistön tulitusta. Mustanmeren laivasto huolsi piiritettyä Odessan rannikkokaupunkia ja lopulta evakuoi sieltä lokakuun lopulla 86 000 sotilasta ja 150 000 siviiliä. Evakuoinnin aikana Saksan ilmavoimien Junkers Ju 87 -koneet upottivat hävittäjä Frunzen ja yhden tykkiveneen.
Laivasto osallistui ensimmäisen Sevastopoliin tehdyn hyökkäyksen torjumiseen. Joulukuussa tehtiin Kertšiä vastaan maihinnousu, jonka seurauksena Kertšin niemimaa vallattiin takaisin saksalaisilta. Laivasto-osasto, johon kuului muun muassa risteilijä Krasnyi Krym, pysyi Sevastopolissa ollen tukien puolustusta tykistöllään. Neuvostoliiton sukellusveneet upottivat 29 000 tonnia aluksia Romanian ja Bulgarian 
rannikoilla.
Vuoden 1942 tapahtumista merkittävin on Sevastopolin piiritys. Talvella Mustanmeren laivasto tuki puolustusta tykistöllään sekä toimittaen täydennyksiä. Kuljetukset jatkuivat aina 27. kesäkuuta saakka. Niissä tuhoutuivat risteilijä Tšervona Ukraina, laivueenjohtaja Taškent sekä kuusi modernia hävittäjää.
Mustanmeren jäljellä olevat alukset evakuoitiin vuoden 1942 lopulla Potin satamaan Georgiaan. Neuvostosukellusveneet upottivat muun muassa pakolaislaivat MV Struman ja SS Çankayan.
Vuoden 1943 alkuun mennessä Mustanmeren laivasto oli supistunut yhteen taistelulaivaan, neljään risteilijään, laivueenjohtajaan, viiteen moderniin ja kolmeen vanhaan hävittäjään sekä 29 sukellusveneeseen. Koko laivasto kärsi heikosta huollosta, mikä oli seurausta puutteellisista tiloista.
Saksan kärsiessä muualla tappioita he aloittivat syyskuussa 1943 Kubanin sillanpään evakuoinnin, jossa onnistuttiin. Stukat upottivat Krimille iskiessään laivueenjohtaja Harkovin sekä hävittäjät Sposobnyn ja Bespoštšadnyin. Tappioiden seurauksena Stalin kielsi suurten pinta-alusten käytön Mustallamerellä.
Alkuvuodesta 1944 alkaen Neuvostoliiton pinta-alukset olivat käytännössä käyttökelvottomia heikon huoltotilanteen vuoksi. Sen vuoksi hyökkäyksiin akselivaltoja vastaan käytettiin pieniä aluksia sekä ilmavoimia. Akselivaltojen joukot joutuivat vetäytymään Odessasta maaliskuussa, jolloin Krimin alueelle jäi joukkoja saarroksiin. Sevastopolin alueen viimeiset akselivaltain joukot antautuivat 9. toukokuuta 1944 suurten evakuointien toteuduttua.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Black Sea campaigns (1941–44)
Merkinnän syy: Taisteluista kuvattu ainoastaan yksittäisiä tapahtumia kokonaiskuvan jäädessä puuttumaan
Käännös suomeksi
Santa Cruzin saarten taistelu

Santa Cruzin saarten taistelu oli toisen maailmansodan meritaistelu, joka käytiin Yhdysvaltain ja keisarillisen Japanin laivastojen välillä Salomonsaarten lähistöllä 25.–27. lokakuuta 1942. Taistelua on kuvattu Japanin Pyrrhoksen voitoksikenen mukaan?, sillä se menetti paljon kokeneita lentäjiä, ja menetys toi liittoutuneille strategista etua.
Taistelussa Yhdysvallat menetti lentotukialus USS Hornetin ja hävittäjä USS Porterin, ja 81 sen lentokonetta ammuttiin alas. Lisäksi USS Enterprise, kevyt tukialus USS San Juan, taistelulaiva USS South Dakota ja hävittäjät USS Smith ja USS Mahan vaurioituivat pahasti. Japani ei menettänyt yhtään alusta, mutta 99 sen lentokonetta ammuttiin alas ja lentotukialukset Shōkaku ja Zuihō sekä raskas risteilijä Chikuma vaurioituivat pahasti. Japanilaiset menettivät 500 miestä ja yhdysvaltalaiset 266 miestä. Taistelu kulutti japanilaisten voimia niin paljon, että liittoutuneet saavuttivat ratkaisevat voitot japanilaisista Guadalcanalin taistelussa.
USS Hornet hylättynä ja uppoamassa.
Luettelo televisiosarjan Shin Mūmin jaksoista

Shin Mūmin (jap. 新ムーミン, "Uusi Muumi") on animaatiosarja, joka on tehty Muumeista. Se oli jatkoa vuosina 1969–1970 esitetylle Mūmin-animelle.
Luettelo Shin Mūmin jaksoista

| # | Alkuperäinen nimi | Englanninkielinen nimi |
| --- | --- | --- |
| 1 | " ゆめ・ゆめ・ゆめ" | Dream, Dream, and Dream |
| 2 | "春を呼ぶ火祭り" | Fire Festival to usher in Spring |
| 3 | "今日は、おしゃまさん" | Hello, Precocious Girl (=Too-Ticky) |
| 4 | "スナフキンが帰って来た" | Snufkin's back |
| 5 | "狼なんかこわくない" | Who's Afraid of Wolf? |
| 6 | "落ちてきた星の子" | Down came a star child |
| 7 | "白い馬と満月と" | With White Horse and Full Moon |
| 8 | "ふしぎなスプーン" | Mysterious Spoon |
| 9 | "おじさんは手品師? " | Is Uncle a Magician? |
| 10 | "署長さんがいなくなる" | The police inspector is gone |
| 11 | "ムーミン谷は穴だらけ" | Moomin Valley is full of holes |
| 12 | "鏡の中のマネマネ" | Mane-Mane(mimicry) in the mirror |
| 13 | "ヘムレンさんの約束" | The Hemulen's Promise |
| 14 | "メソメソ君のマイホーム" | The House of Meso-Meso |
| 15 | "ムダ騒動はムダ" | Pointless Disturbance is Pointless |
| 16 | "ミイってやさしいの? " | Is Mee tender? |
| 17 | "ノンノンの願い" | Nonnon’s Wish |
| 18 | "海の風車" | Windmill of the sea |
| 19 | "ふしぎな遊星人" | Mysterious alien from planet |
| 20 | "ママのハンドバッグ" | Mama's handbag |
| 21 | "花占い大事件" | The big incident of Flower Divination |
| 22 | "町からきた少年" | Boy from town |
| 23 | "ママ、ごめんなさい" | Sorry, Mama |
| 24 | "時計を作ろう" | Let's make the clock |
| 25 | "夏への扉" | The Door into Summer |
| 26 | "金色のしっぽ" | Golden tail |
| 27 | "ニョロニョロが怒った" | Nyoro-Nyoro(=Hattifatteners) get angry |
| 28 | "信じる?信じない? " | To believe or not to believe? |
| 29 | "水晶玉にはなにがみえる" | What is visible in the crystal ball? |
| 30 | "消えないおばけ" | Ghost who doesn't disappear |
| 31 | "おかしなケンカ" | Strange Quarrel |
| 32 | "消えた人形" | The missing doll |
| 33 | "ひとりぽっちのパパ" | Lonely Papa |
| 34 | "ぼくは王様だ!" | I am King! |
| 35 | "パパの古い靴" | Papa's old shoes |
| 36 | "おじいちゃんは世界一" | Grandpa is No.1 in the world |
| 37 | "月夜になる鐘" | The bell that rings on moonlit nights |
| 38 | "赤い月の呪い" | Curse of the red moon |
| 39 | "笑いの仮面" | Mask of Laughter |
| 40 | "やぶれた絵本" | Torn Picture-book |
| 41 | "言葉が消える?" | The words disappear? |
| 42 | "はばたけ!ペガサス" | Flutter! Pegasus |
| 43 | "アリオンのたて琴" | Arion's Harp |
| 44 | "雲と遊ぼう" | Let's play with the clouds |
| 45 | "眠りたい眠れない" | Want to sleep, cannot sleep |
| 46 | "飛行鬼にまけるな!" | Don’t be defeated by the flying demon (=The Hobgoblin) ! |
| 47 | "氷の国をぬけだせ" | Get away from Icy Country |
| 48 | "こわれたくびかざり" | Broken Necklace |
| 49 | "消えちゃった冬" | Winter which has disappeared |
| 50 | "パパのぼうけん" | Papa's Adventure |
| 51 | "スナフキンなんか大きらい" | I hate you, Snufkin |
| 52 | "さらばムーミン谷" | Farewell, Moomin valley |
Ohjaajat
Rintaro Masami Iwasaki
Armeijaryhmä H

| --- | --- |
 Wehrmachtin armeijaryhmät 1 
Itärintama : 
Pohjoinen armeijaryhmä: 
Keskustan armeijaryhmä: 
Etelän armeijaryhmä: 
Armeijaryhmä A: 
Armeijaryhmä B: 
Armeijaryhmä Don: 
Armeijaryhmä Etelä-Ukraina: 
Armeijaryhmä Pohjois-Ukraina: 
Armeijaryhmä Kuurinmaa: 
Armeijaryhmä Veiksel: 
Länsirintama : 
Armeijaryhmä A: 
Armeijaryhmä B 1940: 
Armeijaryhmä B 1943–1945: 
Armeijaryhmä C: 
Armeijaryhmä D: 
Armeijaryhmä G: 
Armeijaryhmä H: 
Balkan : 
Armeijaryhmä E: 
Armeijaryhmä F: 
Pohjois-Afrikka  : 
Armeijaryhmä Afrikka: 
Armeijaryhmä Tunisia2 : 
 Office of United States Chief of Counsel For Prosecution of Axis Criminality: AFFIDAVIT TO ACCOMPANY MEMORANDUM ON THE GERMAN GENERAL STAFF AND HIGH COMMAND Last-Modified: 1999/11/17. Nizkor Project. Viitattu 1.4. 2007. (englanniksi)  Steen Ammentorp: Ziegler, Heinz, General of Artillery generals.dk. Viitattu 1.4. 2007. (englanniksi) : 
Armeijaryhmä H (saks. Heeresgruppe H) oli Saksan länsirintaman armeijaryhmä. Sen komentajina toimivat kenraalieverstit Kurt Student joulukuusta 1944 tammikuuhun 1945 sekä Johannes Blaskowitz tammikuusta 1945 huhtikuuhun 1945.
Lupanan offensiivi

Lupanan offensiivilähde? oli toisessa maailmansodassa Neuvostoliiton Olhavan rintaman joukkojen tekemä vastahyökkäys Saksan Pohjoista armeijaryhmää vastaan itärintamalla vuonna 1942. Hyökkäyksen tarkoituksena oli murtaa saksalaisten Leningradin piiritys. Hyökkäys alkoi 7. tammikuuta 1942selvennä, mutta vaikeakulkuisen maaston takia puna-armeija ei voinut hyökätä panssarivaunuilla, vaan hyökkäyksessä käytettiin tykistöä ja jalkaväkeä. Se kuitenkin epäonnistui 30. huhtikuuta 1942 mennessä saksalaisten vastarinnan seurauksena ja neuvostojoukot joutuivat ryhmittymään puolustukseen. Myöhemmin Georg von Küchler käynnisti vastahyökkäyksen, operaatio Villipedonlähde?, jossa piiritettiin ja tuhottiin Neuvostoliiton 2. iskuarmeija kesäkuuhun 1942 mennessä. Armeijan komentaja Andrei Vlasov joutui saksalaisten vangiksi.
Merkinnän syy: taisteluiden kulku puuttuu
Urahyvinvointi

Urahyvinvointi on organisaation strategiaan kiinnittyvä kokonaisuus, jossa otetaan huomioon yksilön ja työryhmien fyysiseen työkykyyn, henkiseen hyvinvointiin, työuraan, osaamiseen ja elämävaiheisiin liittyviä tekijöitä.
Taustaa

On yleisesti tunnettua, että kielteiset organisaatiomuutokset heikentävät henkilöstön työhyvinvointia, mutta harvemmin on esitetty, että myös myönteiset muutokset kuten yrityksen toiminnan laajeneminen ja siihen liittyvät muutokset koettelevat hyvinvointia siinä missä toiminnan supistaminen ja irtisanomiset.
Tutkimuksissa on osoitettu, että henkinen hyvinvointi heikkenee muutosprosessin seurauksena, mutta toisaalta pitkän aikavälin hyvinvointitekijät tukevat yksilöitä ja yhteisöjä myös muutosvaiheissa. Vahva elämänhallinnan tunne ja sosiaalinen tuki ovat yhteydessä työhyvinvointiin ja myönteiseen muutoskokemukseen . Vastaavasti on osoitettu, että oikeudenmukaisen lähijohtamisen puutteet ennakoivat työntekijän pahoinvointia kuten uupumusasteista väsymystä ja työstä irrottautumisen vaikeutta .
Organisaatioiden työhyvinvointitoiminta on usein sarja yksittäisiä, työnteon arjesta irrallisia toimenpiteitä ilman, että työhyvinvointi olisi osa toiminnan linjakasta kokonaisuutta ja tuloksellisuutta tukevia toimenpiteitä. Siksi onkin tärkeää löytää keinoja ja mittareita, jotka auttavat työkyvyn ja työn tuottavuuden vahvistamista pitkällä tähtäimellä. Tämä edellyttää työhyvinvoinnin laaja-alaista ja pitkäjänteistä ymmärtämistä liiketoiminnan ja työurien näkökulmista, jolloin työhyvinvoinnin johtaminen voidaan määritellä urahyvinvoinnin johtamiseksi.
Urahyvinvoinnin johtaminen

Urahyvinvoinnin johtaminen tarkoittaa pitkäjänteistä, ennakoivaa toimintatapaa reagoivien hyvinvointitoimenpiteiden ohella. Työ- ja urahyvinvointia johdetaan osana kokonaisuutta kuten muitakin liiketoiminnan osa-alueita. Strategisella työhyvinvoinnin johtamisella tarkoitetaan tavoitteellista työhyvinvointityötä  ja työhyvinvoinnin linkittymistä olennaiseksi osaksi organisaation linjakasta kokonaistoimintaa .
Tärkeä osa urahyvinvoinnin johtamista on vaikuttaa työhyvinvointiajattelun siirtymiseen käytännössä, toisin sanoen kulttuuriseen asennemuutokseen. Strateginen työhyvinvoinnin johtaminen ja työhyvinvointityön sitominen osaksi päivittäistä johtamista parantavat organisaation tuottavuutta.
Urahyvinvoinnin johtaminen > Urahyvinvoinnin johtamisen malli

Urahyvinvoinnin johtamisen malli perustuu myönteistä johtamistapaa ja johtajaidentiteettiä kehittävään toimintaan, jonka taustalla on vahvuuksia ja joustavaa muutoskestävyyttä (resilienssiä) korostava ajattelutapa. Malli kehitettiin v.2016 Itä-Suomen yliopiston toteuttamassa ESR-hankkeessa, jonka tarkoituksena oli rakentaa pitkäjänteistä työhyvinvointia ja tuottavuutta tukevaa johtamistapaa ja -menetelmiä organisaatioiden siirtymävaiheisiin. Hankkeen kohteina olivat organisaatioitaan ja johtamistaan uudistavat itäsuomalaiset pk-yritykset; niiden johtajia, esihenkilöitä ja työntekijöitä. Hankkeen taustalla oli empiirisissä tutkimuksissa ja erilaisissa selvityksissä tunnistettuja tekijöitä, joiden on osoitettu vahvistavan koettua työhyvinvointia ja lisäävän tuottavuutta organisaatioiden erilaisissa siirtymä- ja murrosvaiheissa.
Urahyvinvoinnin johtamisen mallin keskeisenä innovaationa ja lisäarvona aiempaan työhyvinvoinnin kehittämistoimintaan verrattuna oli kehittää työhön ja uraan liittyvää hyvinvoinnin johtamista pitkäjänteisenä strategiaan ja työurien johtamiseen integroituvana toimintatapana, jota kokeiltiin yrityksissä ja jalostettiin hankkeeseen osallistuneiden yritysten välisessä yhteistyössä ja koottiin Urahyvinvoinnin johtamisen oppaaksi.
Tanskansalmen taistelu

Tanskansalmen taistelu oli toisessa maailmansodassa Saksan ja Yhdistyneen kuningaskunnan Tanskansalmessa käymä meritaistelu, jossa kohtasivat Saksan taistelulaiva Bismarck ja Prinz Eugen sekä Britannian HMS Hood ja HMS Prince of Wales. Taistelussa Bismarck upotti HMS Hoodin ja vaurioitti Prince of Walesia. HMS Hoodin miehistöstä selvisi taistelussa vain kolme ja 1 428 muu miehistön jäsentä menehtyi. Prinz Eugen selvisi taistelusta vaurioitta. Bismarck joutui taistelun seurauksena keskeyttämään alkuperäisen tehtävänsä, kun sen polttoainetankit olivat vaurioituneet, ja lopulta se upposi kolme päivää myöhemmin, kun brittilaivasto oli saanut sen kiinni.
Taistelu

County-luokan raskas risteilijä HMS Suffolkin (komentaja Robert Ellis) tutka sai havainnon Bismarckista 23. toukokuuta. Sen jälkeen risteilijät Suffolk ja Norfolk seurasivat Bismarckia tutkan avulla.
Britit lähettivät laivastonsa ylpeyden, taisteluristeilijä HMS Hoodin (vara-amiraali Lance Holland/kommodori Ralph Kerr) ja keskeneräisen taistelulaivan HMS Prince of Wales (kommodori John C Leach) pysäyttämään Bismarckin etenemisen. Alukset kohtasivat toisensa 24. toukokuuta Tanskansalmessa Grönlannin ja Islannin välisellä merialueella.
HMS Hood aloitti taistelun ampumalla kohti Prinz Eugenia, jota mahdollisesti erehtyi luulemaan Bismarckiksi, ja Bismarck vastasi tuleen. Alusten välillä käytiin vain kolmen minuutin mittainen taistelu, jonka voittajaksi Bismarck selvisi. Sen ampuma kranaatti osui suoraan läpi Hoodin ohuen kannen ajopanosvarastoon ja räjähdyksen voimasta katkennut laiva upposi parissa minuutissa.
Hoodin 1 418 hengen miehistöstä vain kolme jäi henkiin ja pelastettiin myöhemmin vedestä. Upotettuaan Hoodin molemmat saksalaisalukset suuntasivat tulen kohti Prince of Walesia, joka onnistui pahoin vaurioituneena irtautumaan taistelusta ja liittymään Suffolkin ja Norfolkin seuraan. Tappion jälkeen Bismarckin tuhoamisesta tuli briteille pakkomielle.
Bismarckiin osui muutama tykin ammus, joista yksi muodostui tärkeäksi. Se osui keulan öljytankkeihin, päästi merivettä öljyn sekaan ja öljyä mereen sekä tuhosi venttiilit, joiden kautta öljyä olisi voitu käyttää. Bismarck alkoi jättää öljyvanaa ja ennen kaikkea öljy oli nyt niin vähissä, että laivan oli pakko suunnata Ranskaan korjattavaksi.
Kraasselan–Ropsunhovin offensiivi

Kraasselan–Ropsunhovin offensiivi tai Operaatio Tammikuun Ukkonenlähde? oli toisessa maailmansodassa Neuvostoliiton Leningradin rintaman hyökkäys Saksan 18. armeijaa vastaan Leningradin lähistöllä 14.–30. tammikuuta 1944. Hyökkäys oli osa Leningradin–Novgorodin offensiivia. Taisteluissa Neuvostoliiton 2. iskuarmeija valtasi Ropsunhovin 19. tammikuuta ja 42. armeija valtasi Kraasselan samana päivänä. Taisteluissa saksalaiset työnnettiin 60–100 km päähän Leningradista.
Merkinnän syy: taistelu kuvaus puuttuu
Sabelstjerna

Sabelstjerna, alk. Kouho, oli perniöläinen suku, joka aateloitiin 1609 ja sammui ennen vuotta 1750. Suvun ensimmäiset jäsenet toimivat nimismiehen virassa.
Eerik Henrikinpoika, Hämeenkylän herra eli 1500-luvun loppupuolella
hänen poikansa oli Henrik Eerikinpoika (k. 1619), joka oli suomalaisen sotaväen ratsumestari, Tolsborgin päällikkö Virossa, Nevanlinnan päällikkö 1611, aateloitiin 1609 nimellä Henrik Sabelstjerna
Henrikin poika ratsumestari Eerik Sabelstjerna kaatui 1636 kolmikymmenvuotisessa sodassa
Henrikin pojanpoika Henrik Sabelstjerna  (k. 1681), oli Laakspohjan herra, osallistui samoin ratsumestarina  Puolan sotaan Kaarle X Kustaan aikana.
nuoremman Henrikin veli kornetti Gustaf Sabelstjerna oli 1661 kahakassa Perniön kirkossa toisen aatelismiehen, naapuritilan Melkkilän kartanon isännän Henrik Sassin kanssa. Henrik Sass oli kirkkoväärti ja oli järjestellyt penkkijärjestystä uudelleen, mistä Gustaf Sabelstjerna tulistui ja haastoi Sassin kaksintaisteluun. Tapauksesta on Santeri Ivalo kirjoittanut kertomuksen "Kristillinen järjestys penkkisijoista".
Operaatio Substance

Operaatio Substance oli peitenimi toisen maailmansodan Maltan saattueelle Gibraltarilta Maltalle 21.–24. heinäkuuta 1941.
Englannista Maltalle – saattue WS9c

Newportista Barry Roadista lähti 11. heinäkuuta SS Port Chalmers (8535 grt, kapteeni W. Higgs) saattajinaan Alankomaiden laivaston Tromp-luokan risteilijä Hr. Ms. Jacob van Heemskerck. Osastoon liittyi Swanseasta Blue Funnel Linen Deucalion. Osasto jatkoi vahvistuneena matkaa pohjoiseen Merseyhin. Seuraavana aamuna nopeat rahtilaivat Blue Star Linen SS Sydney Star (kapteeni Horn, 12696 grt) ja Ellermanin SS City of Pretoria (8049 grt) lähtivät Merseystä sumun suojissa hävittäjien saattamina. Clydestä lähteneet alukset liittyivät osastoon 13. heinäkuuta Mull of Kintyren edustalla. Nämä olivat:
ranskalainen matkustaja-alus SS Pasteur (29253 grt)
Blue Star Linen SS Melbourne Star (12806 grt)
Blue Star Linen SS Avila Star
Federal Steam Navigation Companyn SS Durham (10893 grt)
Irlannin meren lautta SS Leinster (4303 grt)
Rahtialuksista muodostettiin merellä saattue WS9c. Saattueen kommodoriksi (eli vanhimmaksi kapteeniksi) määrättiin Melbourne Starin kapteeni D. MacFarlane. Saattueen suojana matkalla Englannista Gibraltarille olivat risteilijät HMS Arethusa, HMS Manchester, HMS Edinburgh (kontra-amiraali E Syfretin lippulaiva) sekä hävittäjät HMS Cossack, HMS Garland, HMS Gurkha, HMS Lightning, HMS Maori, HMAS Nestor, HMS Sikh, Norjan laivaston Stork, HMS Vanoc, HMS Wanderer ja HMS Winchelsea.
Saattueeseen liittyi 15. heinäkuuta miinalaiva HMS Manxman.
Ennen Gibraltarille saapumista Avila Star erosi saattueesta suorittamaan omaa tehtäväänsä. Gibraltarilta saapuivat 17. heinäkuuta HMS Avon Vale, HMS Eridge ja HMS Farndale tuomaan ohjeet aluksille. Saattue saapui 20. heinäkuuta Gibraltarille, jonne Pasteur määrättiin jäämään ja sen matkustajina olleet sotilaat siirrettiin sotalaivoihin.